"รถไฟไทย" เปลี่ยนทางมาที่นี่ สำหรับองค์กร ดูที่ การรถไฟแห่งประเทศไทย

**การขนส่งระบบรางในประเทศไทย** คือ การขนส่งระบบรางที่มีอยู่ในประเทศไทยในปัจจุบัน ทั้งรถไฟระหว่างเมือง และรถไฟฟ้าขนส่งมวลชน

รถไฟทางไกล
----------

รถไฟทางไกลในปัจจุบัน ให้บริการโดยการรถไฟแห่งประเทศไทย (รฟท.)

### เส้นทางเดินรถ

ปัจจุบันการรถไฟฯ มีเส้นทางเดินรถที่เปิดการเดินรถแล้ว รวมทั้งสิ้น 4,346 กิโลเมตร โดยเป็นทางคู่ช่วง  - รังสิต ระยะทาง
31 กิโลเมตร และเป็นทางสามช่วง รังสิต - ชุมทางบ้านภาชี ระยะทาง 59 กิโลเมตร เส้นทางหลักที่สำคัญ มีดังนี้

* ทางรถไฟสายตะวันออกเฉียงเหนือ ถึง (สถานีรถไฟอุบลราชธานี อำเภอวารินชำราบ) จังหวัดอุบลราชธานี ระยะทาง 575 กิโลเมตร และ จังหวัดหนองคาย และต่อจากหนองคายไปยัง สถานีรถไฟท่านาแล้ง (สปป.ลาว) ระยะทาง 627.5 กิโลเมตร
* ทางรถไฟสายเหนือ ถึง สถานีรถไฟเชียงใหม่ จังหวัดเชียงใหม่ และ สถานีรถไฟ สวรรคโลก จังหวัดสุโขทัย ระยะทาง 751 กิโลเมตร
* ทางรถไฟสายใต้ เริ่มต้นจากสถานีกรุงเทพ ถึง (สถานีรถไฟสุไหงโก-ลก อำเภอสุไหงโกลก ) จังหวัดนราธิวาส ระยะทาง 1,159 กิโลเมตร และ สถานีรถไฟปาดังเบซาร์ จังหวัดสงขลา ระยะทาง 974 กิโลเมตร ซึ่งสามารถเชื่อมต่อกับทางรถไฟของ ประเทศมาเลเซีย ไปถึงยัง ประเทศสิงคโปร์ และ สถานีรถไฟกันตัง อำเภอกันตัง จังหวัดตรัง ระยะทาง 850 กิโลเมตร และ สถานีรถไฟนครศรีธรรมราช จังหวัดนครศรีธรรมราช ระยะทาง 816 กิโลเมตร
* ทางรถไฟสายตะวันออก ถึง จังหวัดสระแก้ว (สถานีรถไฟอรัญประเทศ อำเภออรัญประเทศ ) ระยะทาง 255 กิโลเมตร และ จังหวัดระยอง ที่ นิคมอุตสาหกรรมมาบตาพุต สถานีรถไฟมาบตาพุด ระยะทาง 200 กิโลเมตร
* ทางรถไฟสายตะวันตก จาก สถานีธนบุรี ถึง (อำเภอไทรโยค สถานีรถไฟน้ำตก ) จังหวัดกาญจนบุรี ระยะทาง 194 กิโลเมตร และถึงสถานีรถไฟสุพรรณบุรี จังหวัดสุพรรณบุรี ระยะทาง 157 กิโลเมตร
* ทางรถไฟสายแม่กลอง ช่วง สถานีรถไฟวงเวียนใหญ่ - สถานีรถไฟมหาชัย ระยะทาง 31 กิโลเมตร และช่วงสถานีรถไฟบ้านแหลม - สถานีรถไฟแม่กลอง ระยะทาง 34 กิโลเมตร

นอกจากนั้นยังมีการสร้างทางอีกหลายเส้นทาง อาทิ สถานีรถไฟชุมทางคลองสิบเก้า - สถานีรถไฟชุมทางบ้านภาชี - สถานีรถไฟชุมทางแก่งคอย - สถานีรถไฟศรีราชา - สถานีรถไฟแหลมฉบัง - สถานีรถไฟชุมทางเขาชีจรรย์ - สถานีรถไฟมาบตาพุด และโครงการรถไฟฟ้าอีกสองเส้นทางคือ รถไฟฟ้าชานเมืองสายสีแดงอ่อน (ศาลายา - หัวหมาก) และรถไฟฟ้าชานเมืองสายสีแดงเข้ม (มหาวิทยาลัยธรรมศาสตร์ รังสิต - มหาชัย) หรือเรียกรวม ๆ ได้ว่า โครงการระบบรถไฟชานเมือง (สายสีแดง)

นอกจากนี้ยังมีโครงการปรับปรุงรางที่สำคัญมาก ๆ ต่อการพัฒนารางคือ ขยายทางให้เป็นทางคู่เพื่อให้สามารถทำความเร็วได้มากขึ้น ลดเวลาการเดินทาง จุผู้โดยสารและโบกี้สินค้าได้มากขึ้น ประหยัดพลังงานมากขึ้นเนื่องจากการขนส่งเที่ยวหนึ่งสามารถบรรทุกคนและสินค้าได้มากกว่ารถยนต์ ซึ่งโครงการนี้จะเป็นการพัฒนาและปรับปรุงการขนส่งทางรางให้มีประสิทธิภาพ โครงการที่สำคัญที่จะสร้าง คือ 

* ลพบุรี – ปากน้ำโพ: 118 กิโลเมตร
* นครปฐม – หัวหิน: 165 กิโลเมตร
* มาบกะเบา – ชุมทางถนนจิระ: 132 กิโลเมตร
* ชุมทางถนนจิระ – ขอนแก่น: 185 กิโลเมตร
* ประจวบคีรีขันธ์ – ชุมพร: 167 กิโลเมตร

รวมโครงการระยะแรก 767 กิโลเมตร

รถจักรไอน้ำแปซิฟิค CX50 หมายเลข 850 ขณะทำขบวนนำเที่ยวทางรถไฟสายมรณะ ผ่านสะพานถ้ำกระแซ, จังหวัดกาญจนบุรี เมื่อปี พ.ศ. 2541
### ประเภทขบวนรถ

#### รถโดยสาร

ประเภทของขบวนรถโดยสารจะแตกต่างกันโดยจำนวนสถานีที่หยุดรับ-ส่งผู้โดยสาร และชนิดของรถโดยสารที่ให้บริการ ดังตารางต่อไปนี้

| ประเภท | เลขขบวน | จำนวนสถานีที่หยุด | ชั้น 1 | ชั้น 2 | ชั้น 3 |
| --- | --- | --- | --- | --- | --- |
| นั่ง/นอน ป. | นั่ง/นอน ป. | นั่ง/นอน | นั่ง ป. | นั่ง | นั่ง |
| ด่วนพิเศษ | 1–50 | น้อย | มี | มี | - | - | มี | มี |
| ด่วน | 51–100 | น้อย | มี | มี | มี | มี | มี | มี |
| เร็ว | 1xx | ปานกลาง | - | มี | มี | มี | มี | มี |
| ธรรมดา | 2xx | เกือบทุกสถานี(เชื่อมระหว่างกรุงเทพฯ กับภูมิภาค) | - | - | - | - | - | มี |
| ชานเมือง | 3xx | เกือบทุกสถานี(กรุงเทพฯ และปริมณฑล) | - | - | - | - | - | มี |
| ท้องถิ่น | 4xx | เกือบทุกสถานี(ภูมิภาค) | - | - | - | - | - | มี |
| นำเที่ยว/พิเศษ | 9xx | *ขึ้นอยู่กับภารกิจของแต่ละขบวน* |

**หมายเหตุ**

1. 1 2  เฉพาะรถด่วนพิเศษที่ 13/14 กรุงเทพ – เชียงใหม่ – กรุงเทพ และรถด่วนพิเศษทักษิณที่ 37/38 กรุงเทพ – สุไหงโก-ลก – กรุงเทพ
2. ↑  ยกเว้นรถด่วนที่ 51/52
3. ↑  เฉพาะรถด่วนที่ 83/84, 85/86 และรถด่วนดีเซลรางสายตะวันออกเฉียงเหนือ
4. ↑  เฉพาะรถเร็วที่ 105/106 กรุงเทพ – ศิลาอาสน์ – กรุงเทพ
5. ↑  ยกเว้นรถชานเมือง ศาลายา – ธนบุรี – ศาลายา ใช้รหัส 47x

#### รถสินค้า

รถจักรไอน้ำแปซิฟิค CX50 หมายเลข 850 ซึ่งจอดรอในโรงรถจักรธนบุรี เมื่อปี พ.ศ. 2562
**ขบวนรถสินค้า** ประกอบด้วยรถสินค้าเท่านั้น ให้บริการด้านการขนส่งสินค้าประเภทเหมาคันทั้งภายในประเทศ และเพื่อส่งออกประเทศมาเลเซีย ที่สถานีรถไฟชายแดนอย่าง สุไหงโก-ลก และปาดังเบซาร์

ประเภทของขบวนรถสินค้า ได้แก่

* ขบวนรถสินค้าปูนซีเมนต์
* ขบวนรถสินค้าผลิตภัณฑ์น้ำมันเชื้อเพลิงสำเร็จรูป
* ขบวนรถสินค้าน้ำมันดิบ
* ขบวนรถสินค้าแก๊สปิโตรเลียมเหลว
* ขบวนรถตู้คอนเทนเนอร์
* ขบวนรถสินค้าทั่วไป

### รถจักรและรถดีเซลราง

หัวรถจักรดาเวนพอร์ต เป็นรถจักรดีเซลไฟฟ้ารุ่นแรก ๆ ของไทย ปัจจุบันมีใช้งานเพียง 4 สถานีเท่านั้น คือ สถานีรถไฟพิษณุโลก สถานีรถไฟอุตรดิตถ์ สถานีรถไฟนครราชสีมา และสถานีรถไฟนครลำปาง
อัลสธอม เป็นรถจักรดีเซลไฟฟ้าที่มีจำนวนมากที่สุด โดยมีรุ่นย่อยทั้งหมด 4 รุ่น
บทความหลัก: รถดีเซลราง
ในปัจจุบัน รถจักรดีเซลไฟฟ้า ถือเป็นรถจักรที่มีส่วนช่วยในการทำขบวนรถโดยสารและรถสินค้ามากที่สุด โดยรถจักรดีเซลไฟฟ้าที่ใช้งานบ่อย ๆ ได้แก่ จีอี อัลสธอม (มี 4 รุ่นย่อย ได้แก่ เอแอลเอส เอเอชเค เอแอลดี และเอดีดี) ฮิตาชิ จีอีเอ และซีเอสอาร์ นอกจากนี้ยังมีรถจักรดีเซลไฮดรอลิก ซึ่งมีบทบาทในการทำขบวนรถโดยสารน้อยลงกว่าในอดีต แต่จะทำขบวนรถโดยสารหรือรถสินค้าในกรณีพิเศษ เช่น กรุปป์ทำขบวนรถพิเศษช่วยการโดยสารในช่วงอุทกภัย และเฮนเชล ทำขบวนรถบำรุงทางเพื่อใช้ในการก่อสร้างรถไฟทางคู่ เป็นต้น

นอกจากรถจักรแล้ว ยังมีรถดีเซลราง ซึ่งมีทั้งห้องโดยสารและห้องขับภายในคันเดียวกัน โดยมีเครื่องยนต์อยู่ข้างใต้ ทำให้ขบวนรถออกตัวได้ดีกว่าการใช้รถจักรลาก รถดีเซลรางหลัก ๆ ที่ยังคงใช้งานในปัจจุบัน ได้แก่

* ฮิตาชิ ใช้ทำรถท้องถิ่นสายตะวันออกเฉียงเหนือ และเป็นรถเสริมให้กับรถด่วนดีเซลรางในช่วงเทศกาล
* ทีเอชเอ็นและเอ็นเคเอฟ ใช้ทำรถธรรมดา รถชานเมือง รถท้องถิ่นสายเหนือ และรถด่วนดีเซลรางสายตะวันออกเฉียงเหนือ
* เอทีอาร์ เป็นรถดีเซลรางนั่งปรับอากาศที่ไม่มีห้องขับ พ่วงในรถด่วนดีเซลรางสายตะวันออกเฉียงเหนือ รถเร็วที่ 105/106 รถนำเที่ยวน้ำตก/สวนสนประดิพัทธ์ และรถชานเมืองวงเวียนใหญ่–มหาชัย บางขบวน
* สปรินเทอร์ ใช้ทำรถด่วนพิเศษดีเซลรางที่ 3/4 ในสายเหนือ และรถเร็วที่ 997/998 ในสายตะวันออก
* แดวู ใช้ทำรถด่วนพิเศษดีเซลรางในสายเหนือ สายตะวันออกเฉียงเหนือ และสายใต้

### การเชื่อมต่อกับประเทศเพื่อนบ้าน

* มาเลเซีย มาเลเซีย - มี - เปิดใช้บริการ - ขนาดความกว้างราง 1,000 mm (3 ft 3 3⁄8 in)
* ลาว ลาว - มี - เปิดใช้บริการ - ขนาดความกว้างราง 1,000 mm (3 ft 3 3⁄8 in)
* กัมพูชา กัมพูชา - มี - เปิดใช้บริการ - ขนาดความกว้างราง 1,000 mm (3 ft 3 3⁄8 in)
* ประเทศพม่า พม่า - ไม่มี - ยุติการใช้บริการ - (ดูที่ทางรถไฟสายมรณะ)

รถไฟฟ้าในเขตเมือง
-----------------

บทความหลัก: รถไฟฟ้าในประเทศไทย และ รถไฟฟ้าในกรุงเทพมหานครและปริมณฑล
กรุงเทพมหานคร เป็นเมืองเดียวที่มีระบบรถไฟฟ้า ปัจจุบันประกอบด้วย 4 ระบบ คือ รถไฟฟ้าบีทีเอส รถไฟฟ้ามหานคร รถไฟฟ้าเชื่อมท่าอากาศยานสุวรรณภูมิ และรถไฟฟ้าชานเมือง สายสีแดง ในอนาคต อาจมีความยาวเกือบ 400 กิโลเมตร ในเขตกรุงเทพและปริมณฑล นอกจากนี้ ยังมีโครงรถไฟฟ้าขนส่งมวลชนตามหัวเมืองในภูมิภาคต่าง ๆ ทั่วประเทศ ที่ส่วนใหญ่อยู่ระหว่างการศึกษาและออกแบบโครงการ

### รถไฟฟ้าบีทีเอส

บทความหลัก: รถไฟฟ้าบีทีเอส
รถไฟฟ้าบีทีเอส
รถไฟฟ้าเฉลิมพระเกียรติ 6 รอบพระชนมพรรษา เป็นชื่อทางการของรถไฟฟ้าบีทีเอส ดำเนินการโดย บริษัท ระบบขนส่งมวลชนกรุงเทพ จำกัด (มหาชน) หรือบีทีเอสซี (BTSC) และบริษัท กรุงเทพธนาคม จำกัด หรือ เคที (KT) เริ่มเปิดให้บริการครั้งแรกเมื่อวันที่ 5 ธันวาคม พ.ศ. 2542 เปิดบริการตั้งแต่เวลา 6 นาฬิกาถึง 24 นาฬิกา

เมื่อวันที่ 5 ธันวาคม พ.ศ. 2551 ในโอกาสที่เปิดบริการมาครบ 9 ปี ปรากฏว่า มียอดมีผู้ใช้บริการตั้งแต่เปิดให้บริการ 972,034,298 เที่ยว มีผู้โดยสารใช้บริการรถไฟฟ้าเฉลี่ยวันทำการ 424,369 เที่ยวต่อวัน เพิ่มขึ้นจากปีก่อนร้อยละ 2.6 โดยในปี พ.ศ. 2551 นี้มีผู้ใช้บริการสูงสุดเมื่อวันที่ 3 ตุลาคม พ.ศ. 2551 จำนวน 497,390 เที่ยว  และในเดือนมีนาคม พ.ศ. 2554 มี​ผู้โดยสาร​ใช้​บริการ​รถไฟ​ฟ้า​เฉลี่ย​ใน​วัน​ทำ​การ​สร้าง​สถิติ​ใหม่​สูง​สุด​เท่ากับ 509,106 เที่ยว​ต่อคน 

และผลดำเนินงานบริการรถไฟฟ้าบีทีเอสในรอบบัญชีเดือนเมษายน พ.ศ. 2554 ถึงเดือนมีนาคม พ.ศ. 2555 มียอดผู้ใช้บริการทั้งสิ้น 176,028,556 เที่ยวคน เพิ่มขึ้นจากงวดปีที่ผ่านมาร้อยละ 21.24 และเมื่อพิจารณาจากผู้โดยสารเฉลี่ยต่อวันภาพรวมปรับตัวสูงขึ้นร้อยละ 18.26 เป็น 480,952 เที่ยวคน ซึ่งวันที่ 30 มีนาคม 2555 นับว่าเป็นวันที่ทุบสถิติสูงที่สุดนับตั้งแต่เปิดให้บริการมา มีผู้มาใช้บริการถึง 714,575 เที่ยวคน

ในวันที่ 3 เมษายน พ.ศ. 2560 สถานีสำโรงได้เปิดใช้บริการและเป็นวันที่ รถไฟฟ้าบีทีเอส ให้บริการผู้โดยสารเชื่อมต่อระหว่าง กรุงเทพมหานคร และ จังหวัดสมุทรปราการ เป็นวันแรก ปัจจุบันให้บริการครอบคลุม 3 จังหวัดคือ จังหวัดปทุมธานี กรุงเทพมหานคร และจังหวัดสมุทรปราการ ระยะทางรวม 68.25 กิโลเมตร จำนวน 60 สถานี

### รถไฟฟ้ามหานคร

บทความหลัก: รถไฟฟ้ามหานคร
รถไฟฟ้ามหานคร สายเฉลิมรัชมงคล
รถไฟฟ้ามหานครที่เปิดให้บริการแล้วในปัจจุบันได้แก่ รถไฟฟ้ามหานคร สายเฉลิมรัชมงคล ดำเนินการโดยบริษัท ทางด่วนและรถไฟฟ้ากรุงเทพ จำกัด (มหาชน) (BEM) โดยได้รับสัมปทานจากการรถไฟฟ้าขนส่งมวลชนแห่งประเทศไทย (รฟม.) เริ่มก่อสร้างในปี พ.ศ. 2542 และหลังจากที่เกิดความล่าช้าขึ้นหลายครั้ง ในที่สุดได้เปิดให้สาธารณชนทดลองใช้งานในวงจำกัดเมื่อวันที่ 13 เมษายน พ.ศ. 2547 และมีพิธีเปิดอย่างเป็นทางการในวันที่ 3 กรกฎาคม ปีเดียวกัน ปัจจุบันให้บริการครอบคลุม 2 จังหวัดคือ กรุงเทพมหานคร และจังหวัดนนทบุรี ระยะทางรวม 70.6 กิโลเมตร จำนวน 53 สถานี

### รถไฟฟ้าเชื่อมท่าอากาศยาน

รถไฟฟ้าเชื่อมท่าอากาศยานสุวรรณภูมิ
บทความหลัก: รถไฟฟ้าเชื่อมท่าอากาศยานสุวรรณภูมิ
เป็นส่วนหนึ่งในโครงการก่อสร้างเส้นทางรถไฟฟ้าในระบบรถไฟฟ้าชานเมือง โดยรัฐบาลได้นำโครงการนี้มาเป็นโครงการเร่งด่วนและแยกการก่อสร้างต่างหากจากระบบรถไฟฟ้าชานเมือง ซึ่งเป็นส่วนหนึ่งของโครงการระบบขนส่งมวลชนทางรางในกรุงเทพมหานครและปริมณฑล ดำเนินการก่อสร้างโดยการรถไฟแห่งประเทศไทย (รฟท.) และเปิดดำเนินการเชิงพาณิชย์โดย บริษัท เอเชีย เอรา วัน จำกัด

สำหรับยอดผู้ใช้บริการรถไฟฟ้าแอร์พอร์ตลิงก์เต็มรูปแบบวันแรกเมื่อวันที่ 23 สิงหาคม พ.ศ. 2553 มีผู้โดยสารใช้บริการในระบบซิตี้ไลน์ 26,149 คน จากเป้าที่ตั้งไว้ 15,000 คน ส่วนรถด่วนมีผู้ใช้บริการ 633 คน ทั้งนี้คาดว่าสิ้นปีนี้จะมีผู้ใช้บริการประมาณ 5-7 หมื่นคน

รถไฟฟ้าที่ใช้ในโครงการทั้งหมดเป็นรถไฟฟ้าประเภทความเร็วสูง ซึ่งมีความเร็วปกติอยู่ที่ 160-200 กิโลเมตรต่อชั่วโมง แต่มีความเร็วขณะเข้าประแจที่ 40-60 กิโลเมตรต่อชั่วโมง และมีความเร็วขณะเข้าประแจลงศูนย์ซ่อมบำรุงที่ย่านคลองตันที่ 125 กิโลเมตรต่อชั่วโมง ปัจจุบันให้บริการครอบคลุม 2 จังหวัดคือ กรุงเทพมหานคร และจังหวัดสมุทรปราการ ระยะทางรวม 28.6 กิโลเมตร จำนวน 8 สถานี

### รถไฟฟ้าชานเมือง

รถไฟฟ้าชานเมือง สายสีแดงเข้ม
บทความหลัก: รถไฟฟ้าชานเมือง สายสีแดง
เป็นระบบรถไฟฟ้าขนส่งมวลชนในพื้นที่กรุงเทพมหานครและปริมณฑลตลอดจนพื้นที่ต่อเนื่องคือ จังหวัดฉะเชิงเทรา จังหวัดพระนครศรีอยุธยา จังหวัดสมุทรสงคราม และจังหวัดราชบุรี ดำเนินการโดยการรถไฟแห่งประเทศไทย (รฟท.) ถือเป็นส่วนหนึ่งของโครงข่ายระบบขนส่งมวลชนทางรางในกรุงเทพมหานครและพื้นที่ต่อเนื่อง มีจุดมุ่งหมายเพื่อยกระดับคุณภาพในการให้บริการของรถไฟชานเมืองซึ่งทำหน้าที่ในการบริการขนส่งผู้โดยสารที่อยู่อาศัยในพื้นที่ชานเมืองตลอดจนพื้นที่ต่อเนื่องสามารถเข้าสู่ใจกลางกรุงเทพมหานครได้อย่างรวดเร็วด้วยระบบรางที่รวดเร็วและมีประสิทธิภาพ และยังเป็นการป้อนผู้โดยสารเข้าสู่โครงข่ายระบบรถไฟฟ้าขนส่งมวลชนอื่นในเขตกรุงเทพมหานครอันได้แก่ รถไฟฟ้ามหานคร ของการรถไฟฟ้าขนส่งมวลชนแห่งประเทศไทย (รฟม.) รถไฟฟ้าบีทีเอส ของ กรุงเทพมหานคร (กทม.) หรือแม้กระทั่งรถไฟฟ้าเชื่อมท่าอากาศยานสุวรรณภูมิ ปัจจุบันมี 2 สาย ระยะทางรวม 37.6 กิโลเมตร จำนวน 13 สถานี

รถไฟฟ้าภายในท่าอากาศยาน
-----------------------

ท่าอากาศยานสุวรรณภูมิ เป็นท่าอากาศยานเดียวที่มีระบบขนส่งผู้โดยสารภายในท่าอากาศยาน ปัจจุบันมี 1 ระบบ คือ ระบบขนส่งผู้โดยสารอัตโนมัติท่าอากาศยานสุวรรณภูมิ ระยะทาง 1 กิโลเมตร รับส่งผู้โดยสารระหว่างอาคารผู้โดยสารหลักและอาคารผู้โดยสารรองที่ 1 (SAT-1)

รถไฟความเร็วสูง
---------------

บทความหลัก: รถไฟความเร็วสูงในประเทศไทย
โครงการรถไฟความเร็วสูงในประเทศไทย เป็นโครงการเมกะโปรเจกต์ของประเทศไทยในการก่อสร้างระบบรถไฟความเร็วสูง มีเป้าหมายในการพัฒนาเศรษฐกิจ และเชื่อมโยงตลาดการค้า ระหว่างกลุ่มประเทศแถบลุ่มแม่น้ำโขง เนื่องจากประเทศไทยถือเป็นศูนย์กลางของอินโดจีน มีเป้าหมายในการก่อสร้าง 4 สาย ได้แก่ สายเหนือ, สายตะวันออก (เชื่อม 3 สนามบิน), สายตะวันออกเฉียงเหนือ และสายใต้

อ้างอิง
-------

1. ↑  *Department of Rail Transport - Statistics*, สืบค้นเมื่อ Jan 22, 2024
2. ↑  SRT 2023, p. 50. sfn error: no target: CITEREFSRT2023 (help)
3. ↑  *อัพเดตแผนที่รถไฟฟ้า กทม.-ปริมณฑล ทุกสาย รวม 33 โครงการ*, 28 January 2022
4. ↑  *รวมที่สุด ของโครงการรถไฟทางคู่ของไทย*, 23 February 2023
5. ↑  "บีทีเอสเล็งลงทุนส่วนต่อขยายรถไฟฟ้าทุกเส้น". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2021-10-19.
6. ↑  บี​ที​เอส​กรุ๊ป​ฉลุย​รับ​ต่อ​ขยาย​แบริ่ง
7. ↑  BTS ​เผย​เม.ย.54-มี.ค.55ยอด​ผู้​ใช้รถ​ไฟฟ้า​โต 21.2%,​เตรียมรับมอบขบวนรถ​เพิ่ม
8. ↑  แอร์พอร์ตลิงก์ลด 40%

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **การขนส่งระบบรางในประเทศไทย**

* รถไฟรุ่นใหม่ เก็บถาวร 2017-06-22 ที่ เวย์แบ็กแมชชีน
* คากิซากิ, อิจิโร. **จากทางรถไฟสู่ทางหลวง: ความเปลี่ยนแปลงนโยบายการคมนาคมและการหมุนเวียนสินค้าของประเทศไทย พ.ศ. 2478-2518**. นนทบุรี: ต้นฉบับ, 2560.

| * ด
* ค
* ก
ไทย ระบบขนส่งมวลชนในเขตเมืองและเครือข่ายในประเทศไทย |
| --- |
| 
* การขนส่งในประเทศไทย
* การขนส่งระบบรางในประเทศไทย
* รถไฟฟ้าในประเทศไทย
	+ กรุงเทพมหานครและปริมณฑล

 |
| รถไฟความเร็วสูง | 
* *สายตะวันออก (โครงการ)*
* *สายตะวันออกเฉียงเหนือ (โครงการ)*
* *สายเหนือ (โครงการ)*
* *สายใต้ (โครงการ)*

 |
| รถไฟชานเมือง | 
* กรุงเทพมหานคร
	+ ขบวนรถชานเมือง
	+ รถไฟฟ้าสายสีแดง
	+ แอร์พอร์ต เรล ลิงก์

 |
| ระบบขนส่งมวลชนเร็ว | 
* กรุงเทพมหานคร
	+ รถไฟฟ้าบีทีเอส
	+ รถไฟฟ้ามหานคร

 |
| รถไฟรางเดี่ยว | 
* กรุงเทพมหานคร
	+ สายสีเหลือง
	+ สายสีชมพู
* *หาดใหญ่ (โครงการ)*
* *พัทยา (โครงการ)*

 |
| รถไฟรางเบาและรถราง | 
* กรุงเทพมหานคร
	+ *สายสีเงิน (โครงการ)*
	+ รถรางกรุงเทพ (ยกเลิก)
* *เชียงใหม่ (โครงการ)*
* *ขอนแก่น (โครงการ)*
* *นครราชสีมา (โครงการ)*
* *พิษณุโลก (โครงการ)*
* *ภูเก็ต (โครงการ)*

 |
| ระบบขนส่งผู้โดยสาร | 
* กรุงเทพมหานคร
	+ สายสีทอง

 |
| รถโดยสารด่วนพิเศษ | 
* บีอาร์ที สายสาทร–ราชพฤกษ์
* *ฉะเชิงเทรา (โครงการ)*
* *ชลบุรี (โครงการ)*
* *ระยอง (โครงการ)*
* *ศรีราชา (โครงการ)*

 |

| * ด
* ค
* ก
 การรถไฟแห่งประเทศไทย |
| --- |
| 
* ประวัติ
	+ พระเจ้าบรมวงศ์เธอ กรมพระกำแพงเพชรอัครโยธิน
* รายชื่อผู้ว่าการ
* รายชื่อสถานีรถไฟ
	+ สถานีที่ยกเลิก
* พาหนะ
	+ ตู้โดยสาร
* หมายเลขขบวนรถ
* อุบัติเหตุ

 |
| รถไฟระหว่างเมือง | 

|  |  |
| --- | --- |
| **สายเหนือ** | 
* สายหลักเชียงใหม่
* สายสวรรคโลก
* (รายชื่อสถานี)
* โครงการ
	+ *เด่นชัย–เชียงราย–เชียงของ*
	+ *นครสวรรค์–แม่สอด*

 |
| **สายตะวันออกเฉียงเหนือ** | 
* สายหลักอุบลราชธานี
* สายหลักหนองคาย
* สายลำนารายณ์
* สายเขากระโดง
* สายเวียงจันทน์
* (รายชื่อสถานี)
* โครงการ
	+ *บ้านไผ่–นครพนม*

 |
| **สายใต้** | 
* สายหลักสุไหงโก-ลก
* สายธนบุรี
* สายสุพรรณบุรี
* สายมรณะ
* สายคีรีรัฐนิคม
* สายกันตัง
* สายนครศรีธรรมราช
* สายปาดังเบซาร์
* (รายชื่อสถานี)

 |
| **สายตะวันออก** | 
* สายหลักอรัญประเทศ
* สายแม่น้ำ
* สายชุมทางคลองสิบเก้า–ชุมทางแก่งคอย
* สายท่าเรือแหลมฉบัง
* สายชายฝั่งทะเลตะวันออก
* สายมาบตาพุด
* สายปอยเปต
* (รายชื่อสถานี)

 |
| **สายแม่กลอง** | 
* สายวงเวียนใหญ่–มหาชัย
* สายบ้านแหลม–แม่กลอง

 |

 |
| รถไฟชานเมือง | 
* ขบวนรถชานเมือง
	+ รายชื่อสถานี
* รถไฟฟ้าสายสีแดง
	+ สายสีแดงเข้ม
	+ สายสีแดงอ่อน
* แอร์พอร์ต เรล ลิงก์
	+ สายซิตี้

 |
| รถไฟความเร็วสูง | 
* *สายเหนือ*
* *สายตะวันออกเฉียงเหนือ*
* *สายใต้*
* *เอชเอสอาร์ เชื่อม 3 สนามบิน*

 |
| เส้นทางที่ยกเลิก | 

|  |  |
| --- | --- |
| สายเหนือ | 
* ชุมทางบางซื่อ–พหลโยธิน
* บ้านหมี่–หมวดผลิตศิลาบ้านหมี่
* ปากน้ำโพ–ท่าข้าวกำนันทรง
* แม่เมาะ–เหมืองแม่เมาะ
* หนองเต่า–เขาทับควาย
* หัวหวาย–ท่าตะโก
* หัวหวาย–บ้านปลายราง

 |
| สายตะวันออกเฉียงเหนือ | 
* บุ่งหวาย–บ้านโพธิ์มูล
* หนองคาย–ตลาดหนองคาย

 |
| สายใต้ | 
* ธนบุรีเก่า–ธนบุรี
* ชะอวด–คลองท่าเสม็ด
* ชุมทางหาดใหญ่–สงขลา
* น้ำตกไทรโยคน้อย–ด่านเจดีย์สามองค์
* สระโกสินารายณ์–สยามคราฟท์
* สุไหงโก-ลก–ปาซีร์มัซ

 |
| สายตะวันออก | 
* ชุมทางบางซื่อ–คลองตัน
* หัวลำโพง–ปากน้ำ
* อรัญประเทศ–มงคลบุรี

 |
| สายแม่กลอง | 
* ปากคลองสาน–วงเวียนใหญ่

 |

 |
| ขบวนรถไฟ | 
* รายชื่อ
* รถด่วนพิเศษซีเอ็นอาร์
	+ ทักษิณารัถย์
	+ อีสานมรรคา
	+ อีสานวัตนา
	+ อุตราวิถี
* รถด่วนพิเศษทักษิณ
* รถด่วนพิเศษระหว่างประเทศ
* อีสเทิร์นแอนด์โอเรียนทัลเอ็กซ์เพรส
* ยกเลิก
	+ รถด่วนพิเศษนครพิงค์

 |
| หน่วยงานอื่น | 
* โรงเรียนวิศวกรรมรถไฟ
* โรงพยาบาลบุรฉัตรไชยากร
* บริษัท เอสอาร์ที แอสเสท จำกัด

 |
| การขนส่งระบบรางในประเทศไทย |

| * ด
* ค
* ก
การขนส่งระบบรางในทวีปเอเชีย |
| --- |
| รัฐเอกราช | 
* กัมพูชา
* กาตาร์
* เกาหลีใต้
* เกาหลีเหนือ
* คาซัคสถาน
* คีร์กีซสถาน
* คูเวต
* ญี่ปุ่น
* จอร์เจีย
* จอร์แดน
* จีน
* ซาอุดิอาระเบีย
* ซีเรีย
* ไซปรัส
* ติมอร์-เลสเต
* ตุรกี
* เติร์กเมนิสถาน
* ทาจิกิสถาน
* ไทย
* เนปาล
* บรูไนดารุสซาลาม
* บังกลาเทศ
* บาห์เรน
* ปากีสถาน
* พม่า
* ฟิลิปปินส์
* ภูฏาน
* มองโกเลีย
* มัลดีฟส์
* มาเลเซีย
* เยเมน
* รัสเซีย
* ลาว
* เลบานอน
* เวียดนาม
* ศรีลังกา
* สหรัฐอาหรับเอมิเรตส์
* สิงคโปร์
* อัฟกานิสถาน
* อาร์มีเนีย
* อาเซอร์ไบจาน
* อินโดนีเซีย
* อินเดีย
* อิรัก
* อิสราเอล
* อิหร่าน
* อียิปต์
* อุซเบกิสถาน
* โอมาน

 |
| รัฐที่ได้รับการรับรองอย่างไม่สมบูรณ์ | 
* เซาท์ออสซีเชีย
* ไซปรัสเหนือ
* ไต้หวัน
* ปาเลสไตน์
* อับคาเซีย

 |
| เขตบริหารพิเศษและเขตสังกัด | 
* เกาะคริสต์มาส
* บริติชอินเดียนโอเชียนเทร์ริทอรี
* มาเก๊า
* หมู่เกาะโคโคส (คีลิง)
* ฮ่องกง

 |